In the Navy

«In the Navy» er en sang med melodi og tekst av Jacques Morali, Henri Belolo og Victor Willis. Village People utgav den på singlen  Casablanca Records 814 306-7 i 1979. Morali var også produsent. Den var hentet fra albumet Go West.
US Navy vurderte å anvendte sangen i en rekrutteringskampanjereklame på TV og radio. Den kontaktet manager Henri Belolo som gav bort rettighetene gratis med den betingelsen at marinen skulle hjelpe dem med å filme musikkvideoen. Mindre enn én måned senere ankom Village People San Diegos marinebase. Marinen sørget for krigsskip (USS Reasoner (FF-1063)), flere fly og skipets mannskap (med det vilkåret at mannskapet ikke skulle danse).
Marinen kansellerte senere kampanjen etter at protester brøt frem mot å anvende skattepenger til en musikkvideo med en kontroversiell gruppe.


== Forekomster i populærkulturen ==
Den spanske gruppen Parchís gjorde en coverversjon  i 1979. Coverversjonen var betitlet «En la armada», sunget på spansk, også av andre grupper som fremførte Parchís tekst. Den var antageligvis den første coverversjonen av sangen og definitivt den første på spansk.
Captain Jack spilte inn en coverversjon, som ble parodiert av Billy Connelly som «The Brownies».
Sangen ble fremført under en sketsj på The Muppet Show, hvor Viking Pigs overfaller en ikke-navngitt landsby, mens de synger sangen.
Den japanske kvinnelige popduoen Pink Lady fikk en topp ti-hit i Japan i 1979 med en coverversjon betitlet «Pink Typhoon», som erstattet ordene «In the Navy» med «Pink Lady (Pin-ku Re-di)» og «They want you as a new recruit» med «I want you, you want Mie/I want you, you want Kei» (som refererer til gruppas medlemmer Mie Kemoto og Kei Mesuda).
Sangen ble spilt i The Simpsons-episoden Simpson Tide (hvor den ble identifisert som en «gammel sjanti»!) og den slutter idet en ubåt senker seg under vann (og tar Village People og Smithers med seg). Den blir også sunget i episoden Mr. Plow .
I videospillet Grand Theft Auto III er det en homofil fotgjenger som av og til sier: «In the Navy».
Finalen i Leslie Nielsen-filmen 2001: A Space Travesty (2000) har en fremførelse av «In the Navy» med The Three Tenors-imitatorer.
En modernisert musikkvideoversjon med filmens rollebesetning sammen med The Village People er med i rulleteksten til filmen Down Periscope.
The israelske pop/rockbandet Tislam har en berømt linje i én av sine største hits, «Tnu Li Rockn'Roll», som lyder slik: «Hoshavt oti Ba'cheder etmol ad meuchar lichmo'a Indonezi shel Anshei Hakfar». («Du satte meg ned i rommet i går kveld for å høre «Indonezi»»). Linjen ble skrevet etter at låtskriver, Nair Litzani, var disc jockey i en klubb hvor folk spurte ham om å spille «Indonezi» («Indonesisk»), fordi de hadde hørt sangens virkelige navn feil. Dette er et eksempel på en mondegreen, en misoppfatning av en frase slik at det lager en ny mening.


== Norske versjoner ==
Steinar Fjeld samt Herodes Falsk og Tom Mathisen har skrevet norske tekster. Den norske tittelen er «I marinen».
Septimus utgav Fjelds versjon på singlen Talent TS 082 i 1979.Herodes Falsk og Tom Mathisen (som Børre & Gibb) utgav sin versjon samt bygdedisko-mix og karaokeversjon på maxi-CD-singlen Sonet FALSKCDS 25 i 1995.


== Listeplasseringer ==


== Referanser ==